text: Ефективни дреболии за по-спокоен сън | Fashion Inside
  Ефективни дреболии за по-спокоен сън
  Представете си спалня, в която и последния детайл провокира усещането за отпускане, спокойствие и … сън. Събрахме няколко ефективни дреболии – от малки ритуали до решения за подредба, които да помогнат за превръщането на спалнята ви в пълноценно място за почивка.
  Изберете нощни шкафчета със закрити рафтове или чекмеджета. Така ще успеете да сведете безпорядъка до минимум. В тях може да държите книги, очила за четене и всички онези дребни неща, които обикновено създават усещането за голям хаос. Ваза с цветя или ароматна свещ са от предметите, които може да отавите върху нощното шкафче. От вас зависи какво ще предизвика спокойствие.
  Направете удобството приоритет. Прекалено претрупаните детайли като мъниста и пайети или твърди и груби материи могат да предизвикат доста неспокойни нощи. Когато избирате върху какво ще легнете, уверете се, че ви е приятно на допир – памучните чаршафи са особено добро решение.
  Изберете правилните чаршафи. Винаги залагайте на дишащи естествени материи, не синтетични, които не позволяват на кожата да диша. По-високата цена не винаги означава по-добро качество. Доверете се на докосването, то няма да ви подведе. дори потърсете мнения от хора, които вече ги използват. Това е най-добрия критерий за качество.
  5 неща, които жените със стил имат в спалнята
  Лофт в спалнята – особено и индивидуално
  Ленът е идеален за лятото и може да е вечен, с правилната грижа. Може да изглежда малко груб или гладък и доста мек, така че докоснете чаршафите преди да ги купите.
  Памучното хасе е материята, която ви трябва ако обичате усещането за свежест. Една от класиките за спално бельо, която е едновременно гладка и твърда на допир, и идеално решение за горещо време.
  Памучният сатен пък е много мек и гладък, може да го объркате дори с коприна. Макар да изглежда луксозно и много изискано, не е най-добрия вариант за много студено и много горещо време.
  Опитайте някои от тези успокояващи ритуали:
  – Пригответе си чаша билков чай преди лягане (лайка с мед е добър избор)
  – Прочетете нещо отпускащо, като хубава поема или вдъхновяваща книга
  – Постепенно намалете светлината през последния час преди лягане, като завършите само със свещ, която да загасите преди заспиване
  – Ако имате вана – потопете се преди лягане в нея с лавандула и розово масло
  – Напръскайте чаршафите и възглавницата с лавандулов спрей или поставете до главата си тъкан с няколко капки лавандулово масло